

VLADA REPUBLIKE HRVATSKE

Zagreb, 6. prosinca 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o davanju prethodne suglasnosti za prihvaćanje amandmana na Prijedlog državnog proračuna Republike Hrvatske za 2022. godinu i projekcija za 2023. i 2024. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj\_\_\_\_\_\_\_\_\_\_\_\_\_\_\_\_\_\_\_\_ donijela

**Z A K L J U Č A K**

Daje se prethodna suglasnost predstavnicima Vlade Republike Hrvatske za prihvaćanje amandmana zastupnika Hrvatskoga sabora na:

- Prijedlog državnog proračuna Republike Hrvatske za 2022. godinu i projekcija za 2023. i 2024. godinu i to prema tablici i po rednom broju kako je pripremila Stručna služba Hrvatskoga sabora:

12. Zastupnika Veljka Kajtazija u iznosu od 400.000 kuna za 2022. godinu.

27. Kluba zastupnika zeleno-lijevog bloka u izmijenjenom obliku tako da isti glasi: „Sukladno članku 38. Zakona o proračunu u Prijedlogu državnog proračuna Republike Hrvatske za 2022. godinu i projekcijama za 2023. i 2024. godinu, u Posebnom dijelu u okviru razdjela 033 SREDIŠNJI DRŽAVNI URED ZA OBNOVU I STAMBENO ZBRINJAVANJE, aktivnost A761076 STAMBENO ZBRINJAVANJE ŽRTAVA NASILJA U OBITELJI, izvor financiranja 11 Opći prihodi i primici, podskupina računa 322 Rashodi za materijal i energiju povećava se u 2022. godini za 1.000.000 kuna tako da iznosi 1.100.000 kuna i podskupina računa 323 Rashodi za usluge povećava se u 2022. godini za 3.375.000 kuna tako da iznosi 3.895.000 kuna. Sredstva u iznosu od 4.375.000 kuna osigurat će se smanjenjem u okviru razdjela 033 SREDIŠNJI DRŽAVNI URED ZA OBNOVU I STAMBENO ZBRINJAVANJE kapitalnog projekta K761063 STAMBENO ZBRINJAVANJE, izvora financiranja 11 Opći prihodi i primici, podskupine računa 421 Građevinski objekti tako da u 2022. godini iznosi 56.625.000 kuna.“

76. Zastupnika Željka Lenarta u izmijenjenom obliku tako da isti glasi: „Sukladno članku 38. Zakona o proračunu u Prijedlogu državnog proračuna Republike Hrvatske za 2022. godinu i projekcijama za 2023. i 2024. godinu, u Posebnom dijelu u okviru razdjela 055 MINISTARSTVO KULTURE I MEDIJA, aktivnost A835003 PROGRAMI HRVATSKE KNJIŽNICE ZA SLIJEPE, izvor financiranja 11 Opći prihodi i primici, podskupina računa 323 Rashodi za usluge povećava se u 2022. godini za 60.000 kuna tako da iznosi 87.704 kune i podskupina računa 412 Nematerijalna imovina povećava se u 2022. godini za 40.000 kuna tako da iznosi 89.050 kuna. Sredstva u iznosu od 100.000 kuna osigurat će se smanjenjem u okviru razdjela 055 MINISTARSTVO KULTURE I MEDIJA, kapitalnog projekta K565018 PROGRAMI IZGRADNJE, REKONSTRUKCIJE, ADAPTACIJE I OPREMANJA KULTURNE INFRASTRUKTURE, izvora financiranja 11 Opći prihodi i primici, podskupine računa 363 Pomoći unutar općeg proračuna tako da u 2022. godini iznosi 23.900.000 kuna.“

83. Kluba zastupnika IDS-a u izmijenjenom obliku tako da isti glasi: „Sukladno članku 38. Zakona o proračunu u Prijedlogu državnog proračuna Republike Hrvatske za 2022. godinu i projekcijama za 2023. i 2024. godinu, u Posebnom dijelu u okviru razdjela 055 MINISTARSTVO KULTURE I MEDIJA, aktivnost A834001 PROGRAMI HRVATSKOG RESTAURATORSKOG ZAVODA, izvor financiranja 11 Opći prihodi i primici, podskupina računa 323 Rashodi za usluge povećava se u 2022. godini za 1.000.000 kuna tako da iznosi 14.159.602 kuna. Sredstva u iznosu od 1.000.000 kuna osigurat će se smanjenjem u okviru razdjela 055 MINISTARSTVO KULTURE I MEDIJA, aktivnosti A565010 PROGRAMI ZAŠTITE I OČUVANJA KULTURNE BAŠTINE, izvoru financiranja 11 Opći prohodi i primici, podskupini računa 382 Kapitalne donacije tako da u 2022. iznosi 20.900.000 kuna.“

90. Zastupnice Vesne Vučemilović u izmijenjenom obliku tako da isti glasi: „Sukladno članku 38. Zakona o proračunu u Prijedlogu državnog proračuna Republike Hrvatske za 2022. godinu i projekcija za 2023. i 2024. godinu, u Posebnom dijelu, u okviru razdjela 060 MINISTARSTVO POLJOPRIVREDE, glave 06005 MINISTARSTVO POLJOPRIVREDE, programu 3001 UPRAVLJANJE POLJOPRIVREDOM, RIBARSTVOM I RURALNIM RAZVOJEM povećava se aktivnost A865016 MEĐUNARODNA PROMOCIJA HRVATSKE POLJOPRIVREDE I DRVOPRERAĐIVAČKE INDUSTRIJE, izvor financiranja 11 Opći prihodi i primici, podskupina računa 323 Rashodi za usluge za 600.000 kuna u 2022. godini tako da iznosi 1.000.000 kuna. Sredstva za povećanje ove aktivnosti osiguravaju se smanjenjem rashoda u Posebnom dijelu državnog proračuna Republike Hrvatske za 2022. godinu i projekcija za 2023. i 2024. godinu u okviru razdjela 060 MINISTARSTVO POLJOPRIVREDE, glave 06005 MINISTARSTVO POLJOPRIVREDE, programu 3001 UPRAVLJANJE POLJOPRIVREDOM, RIBARSTVOM I RURALNIM RAZVOJEM, aktivnosti A568000 ADMINISTRACIJA I UPRAVLJANJE, izvoru financiranja 11 Opći prihodi i primici, podskupine računa 323 Rashodi za usluge za 600.000 kuna u 2022. godini tako da iznosi 26.400.000 kuna.“

113. Kluba zastupnika HNS-a, HSU-a i nezavisnih zastupnika u iznosu od 1.000.000 kuna za 2022. godinu.

216. Zastupnice Boške Ban Vlahek u izmijenjenom obliku tako da isti glasi: „Sukladno članku 38. Zakona o proračunu u Prijedlogu državnog proračuna Republike Hrvatske za 2022. godinu i projekcija za 2023. i 2024. godinu, u Posebnom dijelu, u okviru razdjela 080 MINISTARSTVO ZNANOSTI I OBRAZOVANJA, povećava se kapitalni projekt K578064 CENTAR ZA ODGOJ I OBRAZOVANJE ČAKOVEC, izvor financiranja 11 Opći prihodi i primici, podskupina računa 421 Građevinski objekti za iznos od 6.000.000 kuna u 2022. godini i iznosi 7.900.000 kuna. Sredstva za povećanje ove aktivnosti osiguravaju se smanjenjem rashoda u Posebnom dijelu državnog proračuna Republike Hrvatske za 2022. godinu i projekcija za 2023. i 2024. godinu u okviru razdjela 080 MINISTARSTVO ZNANOSTI I OBRAZOVANJA, aktivnosti A580037 JAVNI MEĐUMJESNI PRIJEVOZ UČENIKA SREDNJIH ŠKOLA, izvor financiranja 11 Opći prihodi i primici, podskupine računa 363 Pomoći unutar općeg proračuna za 6.000.000 kuna u 2022. godini tako da iznosi 277.210.210 kuna.“

335. Kluba zastupnika HDZ-a u iznosu od 1.000.000 kuna za 2022. godinu.

358. Zastupnika Mira Totgergelija u izmijenjenom obliku tako da isti glasi: „Sukladno članku 38. Zakona o proračunu u Prijedlogu državnog proračuna Republike Hrvatske za 2022. godinu i projekcija za 2023. i 2024. godinu, u Posebnom dijelu, u okviru razdjela 096 MINISTARSTVO ZDRAVSTVA, programa 3602 INVESTICIJE U ZDRAVSTVENU INFRASTRUKTURU, dodaje se nova pozicija OPĆA BOLNICA BJELOVAR, izvor financiranja 11 Opći prihodi i primici, skupina 36 Pomoći dane u inozemstvo i unutar općeg proračuna, podskupina 366 Pomoći proračunskim korisnicima drugih proračuna u iznosu od 17.699.176,00 kuna u 2022. godini. U Prijedlogu državnog proračuna Republike Hrvatske za 2022. godinu i projekcija za 2023. i 2024. godinu, u Posebnom dijelu, u okviru razdjela 096 MINISTARSTVO ZDRAVSTVA, na aktivnosti A618207 ADMINISTRACIJA I UPRAVLJANJE podskupina 366 Pomoći proračunskim korisnicima drugih proračuna smanjuje se za 17.699.176 kuna u 2022. godini, tako da iznosi 85.500.824 kuna.“

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

U raspravi o Prijedlogu državnog proračuna Republike Hrvatske za 2022. godinu i projekcija za 2023. i 2024. godinu, održanoj u Hrvatskome saboru 1. prosinca 2021., zastupnik Veljko Kajtazi podnio je amandman (br. 12 prema tablici i po rednom broju kako je pripremila Stručna služba Hrvatskoga sabora) kojim u Posebnom dijelu u okviru razdjela 020 VLADA REPUBLIKE HRVATSKE, glave 02087 Ured za ljudska prava i prava nacionalnih manjina, aktivnosti A513041 NACIONALNI PLAN ZA UKLJUČIVANJE ROMA ZA RAZDOBLJE 2021.- 2027., izvora financiranja 11 Opći prihodi i primici predlaže dodavanje nove podskupina računa 372 Ostale naknade građanima i kućanstvima iz proračuna sa iznosom od 400.000,00 kuna u 2022. godini. Istovremeno predlaže se smanjenje u okviru iste aktivnosti na podskupini računa 381 Tekuće donacije za 400.000,00 kuna u 2022. godini.

Predlaže se prihvaćanje navedenog amandmana.

Klub zastupnika zeleno-lijevog bloka podnio je amandman (br. 27 prema tablici i po rednom broju kako je pripremila Stručna služba Hrvatskoga sabora) kojim u prijedlogu državnog proračuna za 2022. godinu, Posebnom dijelu, u razdjelu 033 SREDIŠNJI DRŽAVNI URED ZA OBNOVU I STAMBENO ZBRINJAVANJE, aktivnost A761076 STAMBENO ZBRINJAVANJE ŽRTAVA NASILJA U OBITELJI povećava na iznos od 4.125.000 kuna. Sukladno članku 38. Zakona o proračunu u Prijedlogu državnog proračuna predlaže u razdjelu 040 MINISTARSTVO UNUTARNJIH POSLOVA kapitalni projekt K260056 IZGRADNJA, KUPNJA I ODRŽAVANJE ZGRADA smanjiti s 23.500.000 kuna na 20.000.000 kuna.

Predlaže se prihvaćanje navedenog amandmana u izmijenjenom obliku na način da se aktivnost

A761076 STAMBENO ZBRINJAVANJE ŽRTAVA NASILJA U OBITELJI poveća za 4.375.000 kuna dok se smanjenje predlaže unutar razdjela 033 SREDIŠNJI DRŽAVNI URED ZA OBNOVU I STAMBENO ZBRINJAVANJE kapitalnog projekta K761063 STAMBENO ZBRINJAVANJE. Također, u amandmanu se navodi podskupina računa na kojoj se povećavaju sredstva kao i ona sa koje se smanjuju sredstva.

Zastupnik Željko Lenart podnio je amandman (br. 76 prema tablici i po rednom broju kako je pripremila Stručna služba Hrvatskoga sabora) kojim u Prijedlogu državnog proračuna Republike Hrvatske za 2022. godinu i projekcijama za 2023. i 2024. godinu u razdjelu 055 MINISTARSTVO KULTURE I MEDIJA, aktivnost A835003 PROGRAMI HRVATSKE KNJIŽNICE ZA SLIJEPE  povećava za iznos od 100.000,00 kn. Smanjenje predlaže na razdjelu 055 MINISTARSTVO KULTURE I MEDIJA, aktivnosti  A564018 JAMSTVENA PRIČUVA ZA PROGRAM JAMSTAVA ZA KREDITE ZA PODUZETNIKE U PODRUČJU KULTURE I KREATIVNIH INDUSTRIJA u iznosu od 100.000,00 kn.

Predlaže se prihvaćanje navedenog amandmana u izmijenjenom obliku na način da će se sredstva u iznosu od 100.000 kuna u 2022. godini osigurati smanjenjem u istom razdjelu ali na kapitalnom projektu K565018 PROGRAMI IZGRADNJE, REKONSTRUKCIJE, ADAPTACIJE I OPREMANJA KULTURNE INFRASTRUKTURE. Također, u amandmanu se navodi podskupina računa na kojoj se povećavaju sredstva kao i ona sa koje se smanjuju sredstva.

Klub zastupnika IDS-a podnio je amandman (br. 83 prema tablici i po rednom broju kako je pripremila Stručna služba Hrvatskoga sabora) kojim u prijedlogu državnog proračuna, Posebnom dijelu 055 Ministarstvo kulture i medija, 39 Kultura, religija i šport, 3908 Zaštita kulturnih dobara, dodaje novu poziciju NASTAVAK SANACIJE EUFRAZIJEVE BAZILIKE U POREČU i to na stavki 45 Rashodi za dodatna ulaganja na nefinancijskoj imovini, 451 Dodatna ulaganja na građevinskim objektima sa iznosom od 2.500.000,00 kuna u 2022. godini.

Sukladno članku 38. Zakona o proračunu, sredstva za navedeno osigurati će se smanjenjem u na razdjelu 030 MINISTARSTVO OBRANE, 25 Obrana, 2506 Komunikacijsko – informacijski sustavi i potpora, poziciji A545058 Opća potpora.

Predlaže se prihvaćanje ovog amandmana u izmijenjenom obliku na način da se umjesto dodavanja nove pozicije unutar razdjela 055 Ministarstvo kulture i medija, povećava aktivnost A834001 PROGRAMI HRVATSKOG RESTAURATORSKOG ZAVODA u iznosu od 1.000.000 kuna budući da se sanacija Eufrazijeve bazilike u Poreču odvija sukladno utvrđenim višegodišnjim planom obnove sklopa Eufrazijeve bazilike u suradnji Ministarstva kulture i medija, Porečke i Pulske biskupije te Hrvatskog restauratorskog zavoda. Također, potrebna sredstva će se osigurati smanjenjem u okviru razdjela 055 MINISTARSTVO KULTURE I MEDIJA, aktivnosti A565010 PROGRAMI ZAŠTITE I OČUVANJA KULTURNE BAŠTINE. U amandmanu se navodi i podskupina računa na kojoj se povećavaju sredstva kao i ona sa koje se smanjuju sredstva.

Zastupnica Vesna Vučemilović podnijela je amandman (br. 90 prema tablici i po rednom broju kako je pripremila Stručna služba Hrvatskoga sabora) kojim u Posebnom dijelu državnog proračuna Republike Hrvatske za 2022. godinu i projekcijama za 2023. i 2024. godinu predlaže povećanje aktivnosti A865016 MEĐUNARODNA PROMOCIJA HRVATSKE POLJOPRIVREDE I DRVOPRERAĐIVAČKE INDUSTRIJE unutar razdjela 060 Ministarstvo poljoprivrede za 600.000 kuna u 2022. godini. Smanjenje u istom iznosu predlaže u okviru istog razdjela, aktivnosti A568000 ADMINISTRACIJA I UPRAVLJANJE u 2022. godini.

Predlaže se prihvaćanje ovog amandmana u izmijenjenom obliku na način da se navodi podskupina računa na kojoj se povećavaju sredstva kao i ona sa koje se smanjuju sredstva.

Klub zastupnika HNS-a, HSU-a i nezavisnih zastupnika podnio je amandman (br. 113 prema tablici i po rednom broju kako je pripremila Stručna služba Hrvatskoga sabora) kojim u Posebnom dijelu, u okviru razdjela 076 MINISTARSTVO GRADITELJSTVA, PROSTORNOGA UREĐENJA, I DRŽAVNE IMOVINE, glave 07605 Ministarstvo graditeljstva, prostornoga uređenja, i državne imovine predlaže reaktiviranje programa 3910 OČUVANJE KULTURNE BAŠTINE - SANACIJA OBJEKATA, kapitalnog projekta K576118 SANACIJA OSJEČKE TVRĐE sa iznosom od 1.000.000,00 kuna za 2022. godinu. Istovremeno predlaže se smanjenje u okviru istog razdjela na aktivnosti A576007 ADMINISTRACIJA I UPRAVLJANJE MINISTARSTVOM, za 1.000.000,00 kuna u 2022. godini.

Predlaže se prihvaćanje navedenog amandmana.

Zastupnica Boška Ban Vlahek podnijela je amandman (br. 216. prema tablici i po rednom broju kako je pripremila Stručna služba Hrvatskoga sabora) kojim u Prijedlogu Državnog proračuna Republike Hrvatske za 2022. godinu i projekcija za 2023. i 2024. godinu, u Posebnom dijelu, razdjelu 080 MINISTARSTVO ZNANOSTI I OBRAZOVANJA povećava kapitalni projekt K579064 KAPITALNE INVESTICIJE U OSNOVNOM I SREDNJEM ŠKOLSTVU, sa iznosa od 48.240.435 kuna na iznos od 53.240.435 kuna. Smanjenje se predlaže na razdjelu 076 MINISTARSTVO GRADITELJSTVA, PROSTORNOGA UREĐENJA, I DRŽAVNE IMOVINE, kapitalnom projektu K260345 KUPOVANJE ODREĐENIH NEKRETNINA ZA RAČUN RH, TE DAVANJE ZAJMOVA DOMAĆIM FIZIČKIM OSOBAMA sa iznosa 26.055.000 kuna na iznos od 21.055.000 kuna.

Predlaže se prihvaćanje navedenog amandmana u izmijenjenom obliku na način da se povećaju sredstva u razdjelu 080 MINISTARSTVO ZNANOSTI I OBRAZOVANJA, kapitalnom projektu K578064 CENTAR ZA ODGOJ I OBRAZOVANJE ČAKOVEC za iznos od 6.000.000 kuna u 2022. godini, dok se smanjenje u istom iznosu predlaže na razdjelu 080 MINISTARSTVO ZNANOSTI I OBRAZOVANJA, aktivnosti A580037 JAVNI MEĐUMJESNI PRIJEVOZ UČENIKA SREDNJIH ŠKOLA. U amandmanu se navodi i podskupina računa na kojoj se povećavaju sredstva kao i ona sa koje se smanjuju sredstva.

Klub zastupnika HDZ-a podnio je amandman (br. 335 prema tablici i po rednom broju kako je pripremila Stručna služba Hrvatskoga sabora) kojim u Posebnom dijelu, u okviru razdjela 096 MINISTARSTVO ZDRAVSTVA, RKP-u 26459 Klinika za infektivne bolesti dr. Fran Mihaljević, kapitalnom projektu K893002 KLINIKA ZA INFEKTIVNE BOLESTI DR. FRAN MIHALJEVIĆ - IZRAVNA KAPITALNA ULAGANJA, predlaže dodavanje nove podskupina računa 421 Građevinski objekti sa iznosom od 1.000.000,00 kuna u 2022. godini. Istovremeno predlaže se smanjenje u okviru razdjela 025 MINISTARSTVO FINANCIJA na aktivnosti A539103 IZDANE OBVEZNICE U ZEMLJI, podskupini računa 341 Kamate za izdane vrijednosne papire za 1.000.000,00 kuna u 2022. godini.

Predlaže se prihvaćanje navedenog amandmana.

Zastupnik Miro Totgergeli podnio je amandman (br. 358 prema tablici i po rednom broju kako je pripremila Stručna služba Hrvatskoga sabora) kojim u Posebnom dijelu u okviru razdjela 096 Ministarstvo zdravstva, programa 3602 Investicije u zdravstvenu infrastrukturu, predlaže dodavanje nove pozicije OPĆA BOLNICA BJELOVAR sa stavkom 36 Pomoći dane u inozemstvo i unutar općeg proračuna, podskupinom 366 Pomoći proračunskim korisnicima drugih proračuna u iznosu od 17.699.175,94 kuna u 2022. godini, u iznosu od 17.076.893,55 kuna u 2023. godini i u iznosu od 16.786.581,03 kuna u 2024. godini. Istovremeno predlaže smanjenje na poziciji K618570 OPĆA BOLNICA PULA za iznos od 17.699.175,94 kuna u 2022. godini, iznos od 17 076.893,55 kuna u 2023. godini te smanjuje za iznos od 16.786.581,03 kuna u 2024. godini.

Predlaže se prihvaćanje navedenog amandmana u izmijenjenom obliku na način da će se sredstva u iznosu od 17.699.175,94 kuna u 2022. godini osigurati smanjenjem na razdjelu 096 Ministarstvo zdravstva, aktivnosti A618207 ADMINISTRACIJA I UPRAVLJANJE.